**Інфармацыйны ліст**

**Х Міжнародная навукова-практычная канферэнцыя**

**“Электронная культура”**

**да 100-годдзя Нацыянальнай бібліятэкі Беларусі**

**тэма: “Лічбавыя калекцыі ў прасторы культуры”**

(у рамках XXVIII Міжнароднай спецыялізаванай выставы “ТІБО”)

Запрашаем прыняць удзел у Х Міжнароднай навукова-практычнай канферэнцыі **“Электронная культура”** па тэме **“Лічбавыя калекцыі ў прасторы культуры”**. Канферэнцыя адбудзецца 10 чэрвеня 2022 г. на пляцоўках XXVIII Міжнароднай спецыялізаванай выставы “ТІБО” і Нацыянальнай бібліятэкі Беларусі.

**Тэмы для абмеркавання:**

* установы культуры, навукі і адукацыі ва ўмовах інфарматызацыі: змяненне статусу і функцый, супрацоўніцтва, пашырэнне і віртуалізацыя паслуг;
* захаванне і папулярызацыя гісторыка-культурнай спадчыны: праблемы і вынікі фарміравання электроннага кантэнту, выкарыстання/укаранення інфармацыйных тэхналогій, доступу, рэстаўрацыі і інш.;
* інавацыйныя тэхналогіі ў сферы культуры: “воблачныя”, мабільныя, 3D-тэхналогіі, інтэрнэт рэчаў, дапоўненая рэальнасць; эканоміка уражанняў/эмоцый і інш.;
* арганізацыя і правядзенне адукацыйных і сацыякультурных мерапрыемстваў, у тым ліку з выкарыстаннем рэсурсаў бібліятэк, музеяў і архіваў;
* varia.

**Арганізатары канферэнцыі:**

Міністэрства культуры Рэспублікі Беларусь,

Нацыянальная бібліятэка Беларусі.

**Рабочыя мовы:**

беларуская,

руская.

**Патрабаванні да прэзентацый:**

тып файла – Microsoft PowerPoint (ppt/pptx).

**Умовы ўдзелу:**

Для ўдзелу ў канферэнцыі запрашаюцца прадстаўнікі дзяржаўных органаў кіравання, кіраўнікі і спецыялісты бібліятэк, музеяў, архіваў, навукова-даследчых арганізацый, устаноў адукацыі, распрацоўшчыкі і пастаўшчыкі праграмнага забеспячэння і электронных рэсурсаў.

У сувязі з эпідэміялагічнай сітуацыяй ўдзел у канферэнцыі магчымы ў вочным і дыстанцыйным фарматах.

Пражыванне, харчаванне, транспартныя выдаткі – за кошт удзельнікаў.

Для ўдзелу з дакладам, паведамленнем або ў якасці госця неабходна не пазней за **20 мая 2022 г.** прайсці анлайн-рэгістрацыю на партале Нацыянальнай бібліятэкі Беларусі, не пазней за **25 мая 2022 г.** даслаць прэзентацыю або відэавыступленне на электронную пошту: [oniki@nlb.by](mailto:oniki@nlb.by)

**Рэгламент дакладаў і выступленняў** – да 10 мін.

**Дата і месца правядзення:**

10 чэрвеня 2022 г.

* пр. Пераможцаў, 111а, г. Мінск, Рэспубліка Беларусь (форум “ТІБО-2022”);
* пр. Незалежнасці, 116, г. Мінск,Рэспубліка Беларусь **(**Нацыянальная бібліятэка Беларусі**)**.

**Каардынатары:**

Лаўрык Таццяна Анатольеўна – загадчыца

сектара аналітычнай інфармацыі па культуры і мастацтву

інфармацыйна-аналітычнага аддзела,

тэл.: (+375 17) 293 27 19,

e-mail: [oniki@nlb.by](mailto:oniki@nlb.by)

Тупчыенка-Кадырава Люцыя Георгіеўна –

вядучы бібліёграф інфармацыйна-аналітычнага аддзела,

тэл.: (+375 17) 293 28 06,

e-mail: [oniki@nlb.by](mailto:oniki@nlb.by)